OzLabs/hebrew-wiki-articles huggingface dataset:
הדיוויזיה ה-107 (האימפריה הגרמנית)

הדיוויזיה ה-107 (בגרמנית: 107. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה ב-25 במאי 1915, ולמפקדה מונה אוטו פון מוזר. הדיוויזיה לחמה בחזית המזרחית, ולאחר מכן לחמה במהלך המערכה על סרביה. בנובמבר 1917 הועברה הדיוויזיה לחזית המערבית, שם לחמה בקרב קמברה. בשנת 1918 היא לחמה במתקפת האביב, ולאחר מכן לחמה במתקפת מאה הימים. לאחר המלחמה חזרה הדיוויזיה לגרמניה, וב-23 בינואר 1919 פורקה הדיוויזיה.

==מפקדים==
* אוטו פון מוזר (25 במאי 1915 - 13 ביוני 1916)
* ויקטור האהנדורף (14 ביוני 1916 - 15 בנובמבר 1916)
* אוטו האפנשטיין (16 בנובמבר 1916 - 23 בינואר 1919)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

107
107
נועה קלנר

נועה קלנר היא מאיירת ומעצבת ישראלית.

== ביוגרפיה ==
קלנר נולדה בירושלים. בשנת 2013 סיימה את לימודיה בבצלאל במחלקה לתקשורת חזותית, מסלול איור.<ref name=":0"></ref>

קלנר עובדת כמאיירת עצמאית, ומאיירת בעיקר עבור עיתונים, מגזינים והוצאות ספרים.<ref name=":0" /> בראשית דרכה כמאיירת החלה לכתוב את הבלוג 'אולי אני אלמד משהו אחר', שמציג את תהליך עבודתה כמאיירת ואת האתגרים הייחודיים המלווים עבודה זו, כמו גם אתגרים שמלווים עובדים עצמאיים.<ref></ref> בשנת 2019 הוציאה את ספרה הראשון כמחברת עצמאית, "יום ארוך מאוד", המבוסס לדבריה על דמותם של שני ילדיה, והאינטראקציה ביניהם.<ref></ref>

קלנר הייתה בין היוזמים את הקמת פסטיבל 'אאוטליין - איור ומילים בירושלים' (בשנת 2017), ועד היום היא המנהלת האמנותית שלו.<ref name=":0" /><ref></ref>
== ספרים באיורה ==
=== ספרי ילדים ===
* "רק בעיניים עצומות רואים אותו", מאת אמונה אלון, הוצאת כנרת, 2015.
* "סיפור על גשם" מאת רות קלדרון, הוצאת מודן והוצאת פיג'מה, 2017.
* "ילדה עם היפופוטם" מאת הדס משגב, הוצאת אופיר ביכורים, 2017.
* "שלולית ביער ירושלים" מאת דבורה בושרי, הוצאת דני ספרים, 2018.
* "הילדה שרצתה להיות חתול" מאת מנחם הכהן, 2018.
* "אותיות מתוקות" מאת ג'קי לוי, הוצאת מזרחי והוצאת פיג'מה, 2019.
* "סיפורי הבניין הקטן" מאת דבורה בושרי, הוצאת כנרת, 2019.
==== כמחברת יחידה ==== 
"יום ארוך מאוד", הוצאת אגם, 2019.
=== ספרים למבוגרים ===
* "תגידי מה את רוצה: מחשבות של אמא עייפה" מאת רביטל ויטלזון-יעקבס, הוצאת מודן, 2017.
* "למה דווקא אני: ועוד מחשבות של אמא עייפה" מאת רביטל ויטלזון-יעקבס, הוצאת מודן, 2020.

== על יצירתה ==
יצירתה של קלנר זוכה לשבחי הביקורת. ספר הילדים שכתבה ואיירה, "יום ארוך מאוד", התייחד במרחב החופשי של האיורים, כאשר הטקסט מינימלי ביותר, ומתפרש בעיקר על פי האיורים. על המעבר של המאיירת לכתיבה ויצירה עצמאית כתבה עטרה אופק:

== קישורים חיצוניים ==
* 
* 
* 

== הערות שוליים ==

קטגוריה:מאיירות ישראליות
קטגוריה:מאיירים ישראלים
קטגוריה:מעצבות ישראליות
קטגוריה:מעצבים ישראלים
קטגוריה:בוגרות בית הספר פלך
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
ג'ון מקלוקס

ג'ון לותר מקלוקס (באנגלית: John Luther McLucas; 22 באוגוסט 1920 - 1 בדצמבר 2002) היה מזכיר חיל האוויר של ארצות הברית בשנים 1973–1975. לפני כן שימש כתת-מזכיר חיל האוויר וכיהן כנשיא והמנהל הכללי של תאגיד Mitre בבדפורד, שבמסצ'וסטס ובמקלין, שבוירג'יניה.
==ביוגרפיה==
ג'ון מקלוקס נולד בפאייטוויל, קרוליינה הצפונית. הוא למד בבתי הספר הציבוריים במקקול ובלאטה שבקרוליינה הצפונית וסיים את בית הספר התיכון בלאטה ב-1937. ב-1941 הוא סיים תואר בוגר במדעים במכללת דייווידסון. ב-1943 הוא סיים תואר מוסמך במדעים בפיזיקה באוניברסיטת טוליין. ב-1950 הוא סיים לימודי דוקטורט בפיזיקה באוניברסיטת המדינה של פנסילבניה.

במלחמת העולם השנייה הוא שירת כקצין בצי ארצות הברית בשנים 1943–1946. לאחר שנה במעבדת המחקר של חיל האוויר בקיימברידג', מסצ'וסטס הוא המשיך כאמור ללימודיו באוניברסיטת המדינה של פנסילבניה.

בין השנים 1950–1957 הוא היה סגן הנשיא והמנהל הטכני של "האלר, ריימונד ובראון", חברת אלקטרוניקה ששכנה בקולג' סטייט, פנסיבלניה. ב-1958 הוא היה לנשיא החברה. במאי 1962 הוא הצטרף למחלקת ההגנה ושימש כסגן המנהל למחקר והגנה ביטחוניים של תוכניות הלוחמה הטקטיות.

שנתיים לאחר מכן הוא מונה כעוזר למזכיר הכללי של נאט"ו במטה שבפריז, צרפת. ב-1966 הוא היה לנשיא תאגיד Mitre, שם הוא עבד עד למינויו כתת-מזכיר חיל האוויר ב-1969
בין השנים 1969–1973 היה מקלוקס גם מנהל משרד הסיור הלאומי, בכפיפות ישירה למזכיר ההגנה ובסיוע ה-CIA

בין השנים 1973–1975 כיהן מקלוקס כמזכיר חיל האוויר של ארצות הברית. לאחר מכן הוא מונה כמנהל רשות התעופה הפדרלית.

מקלוקס פרסם מספר רב של מאמרים מדעיים ועל שמו רשומים עשרה פטנטים. הוא נמנה עם מייסדיהם של כמה עסקים קטנים והיה פעיל בעניינים אזרחיים בפנסילבניה ובמסצ'וסט.

ב-1962 הוא נבחר כחבר בInstitute of Electrical and Electronics Engineers. ב-1969 הוא נבחר כחבר באקדמיה הלאומית להנדסה. ב-1971 הוא נבחר כחבר במכון האמריקאי לאווירונאוטיקה ולאסטרונאוטיקה.

ב-1964 הוענקה לו מדליית מחלקת ההגנה לשירות ציבורי מצטיין וב-1973 הוענק לו פרס השירות היוצא מן הכלל של חיל האוויר.

מקלוקס היה חבר במספר פורומים ניהוליים, כולל החברה הפיזיקלית האמריקאית והמכון המדעי לפעולות מחקר וניהול, וכן הוא היה חבר כבוד בגופים כמו "סיגמא-פי-סיגמא" וSigma Xi. הוא היה גם חבר במועצה המדעית להגנה, במועצה המדעית המייעצת של חיל האוויר ובארגון הנשיאים הצעירים.

ג'ון מקלוקס נפטר ב-1 בדצמבר 2002 באלכסנדריה, וירג'יניה.

==קישורים חיצוניים==

* [https://www.af.mil/About-Us/Biographies/Display/Article/106248/dr-john-l-mclucas/ ביוגרפיה באתר חיל האוויר] 
* [https://www.nae.edu/187710/JOHN-L-MCLUCAS-19202002 ביוגרפיה באתר האקדמיה הלאומית להנדסה] 
* 

קטגוריה:מזכירי חיל האוויר של ארצות הברית
קטגוריה:עמיתי IEEE
קטגוריה:אנשי הכוחות המזוינים של ארצות הברית במלחמת העולם השנייה
קטגוריה:קצינים וחוגרים בצי ארצות הברית
קטגוריה:בוגרי מכללת דייווידסון
קטגוריה:בוגרי אוניברסיטת טוליין
קטגוריה:בוגרי אוניברסיטת המדינה של פנסילבניה
קטגוריה:אמריקאים שנולדו ב-1920
קטגוריה:אמריקאים שנפטרו ב-2002
בו דאלאס

טיילור מייקל רוטונדה (באנגלית: Taylor Michael Rotunda; נולד ב-25 במאי 1990) הוא מתאבק אמריקאי. הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה בו דאלאס.

רוטונדה הוא מתאבק דור שלישי שהלך בעקבותיו של סביו, בלאג'ק מוליגן, אביו, מייק רוטונדה ושני דודיו, בארי וינדהאם וקנדל וינדהאם. אחיו הצעיר, וינדהאם רוטונדה, מתאבק גם הוא בארגון ה-WWE תחת שם הבמה בריי וויאט. ביחד עימו, הם היו פעמיים אלופי הזוגות של FCW, ארגון ששימש כמחלקת הפיתוח של ה-WWE, שם התאבקו תחת שמות במה שונים בין השנים 2008 ל-2012. בנוסף לכך, הוא הופיע בארגון פיתוח אחר בשם NXT, שבו היה פעם אחת אלוף ה-NXT. ברוסטר הראשי, הוא זכה פעם אחת באליפות הזוגות של Raw ביחד עם קורטיס אקסל ופעם אחת באליפות 24/7 של ה-WWE.

==ביוגרפיה==

רוטונדה למד בבית ספר התיכון הרננדו, שבו סיים את לימודיו בשנת 2008. במהלך השנתיים האחרונות שלו, הוא העפיל לאליפויות ההיאבקות הארציות. הוא היה שחקן פוטבול, כאשר הוצעה לו מלגה מטעם אחת האוניברסיטאות בפלורידה. לעומת זאת, רוטונדה סירב לקבל אותה, כשבמקום זאת החליט שהוא רוצה להיות מתאבק.

==חיים אישיים==

רוטונדה נישא למתאבקת העבר של NXT, שרה בקמן ב-26 ביוני 2014. סביו הוא בלאג'ק מוליגן ודודו הוא בארי וינדהאם, כששניהם חברים בהיכל התהילה של ה-WWE. אביו הוא מתאבק העבר, מייק רוטונדה, המוכר יותר בשם הבמה ארווין אר שייסטר (IRS).

ב-19 בפברואר 2012, רוטונדה נעצר בגין נהיגה בשכרות בטמפה, פלורידה, כשנמצא בדמו אלכוהול בכמות של 0.166 ו-0.178 לפי שתי בדיקות ינשוף, שהן יותר מהכמות החוקית של 0.08. הוא שוחרר בערבות יום לאחר מכן עבור 500 דולר.

ב-2 בספטמבר 2016, רוטונדה נעצר בגין השתכרות בציבור בדאלאס, טקסס לאחר שהוצא מטיסה מנמל התעופה הבינלאומי דאלאס/פורט וורת' למקסיקו סיטי.

==אליפויות והישגים==

* הישגים בארגון ההיאבקות Florida Championship Wrestling - FCW
** אליפות במשקל כבד של FCW (3 פעמים)
** אליפות הזוגות של FCW (פעמיים) <small> - עם דוק רוטונדו/האסקי האריס</small>

* הישגים במגזין ההיאבקות Pro Wrestling Illustrated - PWI
** PWI דירג אותו במקום ה-73 מתוך 500 המתאבקים הטובים ביותר לשנת 2014

* הישגים בארגון ההיאבקות World Wrestling Entertainment - WWE
** אליפות הזוגות של Raw (פעם אחת) <small> - עם קורטיס אקסל</small>
** אליפות 24/7 של ה-WWE (פעם אחת)
** אליפות ה-NXT (פעם אחת)

==קישורים חיצוניים==

==הערות שוליים==

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי ה-NXT
קטגוריה:אמריקאים שנולדו ב-1990
ג'יימס אוגוסטוס סודם

ג'יימס אוגוסטוס סודם (באנגלית: James Augustus Suydam; 27 במרץ 1819 – 15 בספטמבר 1865) היה אדריכל, עורך דין וצייר אמריקאי. הוא נחשב לאחד מבכירי ציירי הלומיניזם. הוא ידוע ברבים כצייר נוף אמריקאי ואחד המובילים מחברי אסכולת נהר הדסון.

== ביוגרפיה ==
ג'יימס אוגוסטוס סודם נולד ב־27 במרץ 1819, צאצא למשפחת סוחרים הולנדית ותיקה בניו יורק. הוריו היו ג'יין וג'ון סודם.

הוא סיים את לימודיו באוניברסיטת העיר ניו יורק (כיום אוניברסיטת ניו יורק - NYU), והחל את הקריירה שלו כאיש עסקים. באותו הזמן הפנה חלק משמעותי מזמנו לציור, למד אצל אמן מפורסם וצייר דיוקנאות. בגיל שלושים נבחר למועדון . סודם היה גם חבר ב וחבר לחיים באגודת התנ"ך של ניו יורק (כיום Biblica) .
ג'יימס סודם, לונג איילנד, 1862

סודם היה אחד הציירים הקבועים שהתקבצו לצייר ב, ניו המפשייר, הוא הציג את הציור "האחו בקונוויי" באתנאום ניו יורק וב. הוא פתח את הסטודיו שלו ב, בשנת 1858. בשנה שלאחר מכן הוא נבחר כחבר כבוד ב, שהעניקה לו חברות מלאה בשנת 1861.

סודם נפטר במפתיע בנורת' קונוויי בגיל 46.<ref></ref> מכירת האחוזה שלו לאחר מותו חשפה כי היו ברשותו יצירות של ציירים כמו רמברנדט, אלברכט דירר, אדריאן ואן אוסטדה, רפאל ואמנים עכשוויים, ביניהם רוזה בונר, ארי שפר וג'ורג' כלב בינגהאם. בצוואתו, השאיר 50,000 דולר לאקדמיה הלאומית יחד עם אוסף 92 הציורים שכולל יצירות של אמנים אמריקאים מפורסמים כמו פרדריק אדווין צ'רץ', , ג'ון פרדריק קנסט ואנדראס אכנבאך.

== קישורים חיצוניים ==

== הערות שוליים ==

קטגוריה:ציירים אמריקאים
קטגוריה:אדריכלים אמריקאים במאה ה-19
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1819
קטגוריה:אמריקאים שנפטרו ב-1865
כי הרבית

כי הרבית הוא סינגל מסוגת מוזיקה חסידית, שהוציא אברהם פריד בשנת 2010. מילות השיר מתוך שיר הייחוד ליום ראשון. הרב אברהם מלוביצקי מלחין בולט מחסידות סלונים, הלחין את השיר שהיה ללהיט גדול במגזר הדתי.

== השיר ==
מילות השיר הן: .

השיר עוסק בהודאה לאל על הטוב שעושה עם האדם ובהכרת האדם במלכותו. מתוך קטע שנאמר לפני יום הכיפורים.
ביוטיוב השיר חצה את רף ה-3 מיליון צפיות ומושמע רבות בחתונות, אירועים ושמחות בית השואבה בציבור החרדי.

השיר הושר בהתחלה בשמחת בית השואבה של חסידות סלונים, והושמע למנהלו של פריד, יובל סטופל ופריד וסטופל ניסו לשכנע את המלחין הרב אברהם מלוביצקי המלחין לתת להם רשות לבצע את השיר כסינגל, בסופו של דבר קיבלו הסכמה רק אם ישמרו על הלחן המסורתי.
לחן השיר תואם למסורת, אך מלווה במקצב מהיר וכלים חדשניים יותר מהמקור.

במצעד העשור למוזיקה החסידית שנערך על ידי תחנות הרדיו קול חי וקול חי מיוזיק בחול המועד סוכות תש"פ זכה השיר במקום ה-20 מתוך 30.

==קישורים חיצוניים==

* 
* 
* 
* [https://www.nli.org.il/he/items/NNL_MUSIC_AL997009673985605171/NLI לדף השיר] באתר הספרייה הלאומית

== הערות שוליים ==

קטגוריה:שירי 2010
קטגוריה:שירי אברהם פריד
קטגוריה:שירים חסידיים
עידו בן-משה

עידו בן-משה (נולד ב-1970) הוא קצין צה"ל במילואים בדרגת תת-אלוף. בתפקידו האחרון שירת כראש מספן הים בחיל הים.

== ביוגרפיה ==
נולד וגדל במושבה זכרון יעקב, כבכור במשפחה בת שלושה אחים. הוריו ילידי ישראל. בן-משה הוא בוגר בית הספר התיכון החקלאי פרדס חנה.

בשנת 1988 התנדב בן-משה לקורס החובלים בחיל הים, שאותו סיים בשנת 1990, והחל לשרת בשייטת ספינות הטילים. בשנת 1997 קיבל את הפיקוד על ספינת הטילים אח"י יפו (סער 4.5) מהשקתה ועד אוגוסט 2000. מיולי 2004 ועד יולי 2006 פיקד על פלגה 916 באשדוד. באוקטובר 2006 קיבל פיקוד על ספינת הטילים אח"י להב (סער 5), ובאוגוסט 2008 קודם לתפקיד מפקד פלגה 33 בשייטת ספינות הטילים תפקיד אותו מילא עד אוגוסט 2010, אז יצא ללימודים במכללה לביטחון לאומי.

בסיום הלימודים במכללה בשנת 2011 הועמד בן-משה בראש מחלקת מבצעים במספן הים, בדרגת אלוף-משנה. במהלך תפקידו ניהל את מבצעי חיל הים במבצע עמוד ענן. במרץ 2014 קיבל את הפיקוד על זירת אשדוד ועמד בחזית הגנת החוף הדרומי בים התיכון כולל מבצע צוק איתן. במאי 2016 מונה בן-משה לראש מספן הים בחיל הים והועלה לדרגת תת-אלוף.

לבן-משה תואר ראשון מהמרכז הבינתחומי הרצליה במדעי המחשב ותואר שני במדע המדינה מאוניברסיטת חיפה והמכללה לביטחון לאומי. מאז שחרורו מצה"ל הוא משמש כשותף בחברת הזנק בתחום הסייבר הימי וכיועץ אסטרטגי בתחום הצבאי ימי.

בן-משה נשוי לדפנה ואב לשלושה. מתגורר במושב במרכז ישראל.

<gallery>
קובץ:IBMVisitHellenicNavy22017.jpg|alt=|תא"ל עידו בן משה מבקר בחיל הים ההלני, פברואר 2017
קובץ:IBMvisitUSNPerlHarbor72018.jpg|alt=|תא"ל עידו בן משה מבקר בבסיס צי ארצות הברית בפרל הרבור, יולי 2018
</gallery>

== פרסומים שכתב ==
* גילוי מקורות אנרגיה בים – משמעויות ביטחוניות ואסטרטגיות למדינת ישראל - עבודת גמר במכללה לביטחון לאומי 2011

==קישורים חיצוניים==

* 
* 
* יואב זייתון, [https://haipo.co.il/item/91230 חיל הים השתתף לראשונה בתרגיל ימי הגדול ביותר], אתר פוליטי-מדיני 22 באוגוסט 2018
* גבריאל קונפינו, [https://haipo.co.il/item/91230 יום העצמאות של היוונים נחגג בחיפה על סיפון הפריגטה PSARA], אחר חי פה, 29 במרץ 2019

קטגוריה:מנכ"לים יוצאי שירות קבע בצה"ל
קטגוריה:בוגרי קורס חובלים
קטגוריה:תתי-אלופים בחיל הים
קטגוריה:בוגרי בית הספר התיכון החקלאי פרדס חנה
קטגוריה:בוגרי המרכז הבינתחומי הרצליה
קטגוריה:בוגרי אוניברסיטת חיפה
קטגוריה:בוגרי המכללה לביטחון לאומי
קטגוריה:יועצים ישראלים
קטגוריה:אנשי המושב
קטגוריה:ישראלים שנולדו ב-1970
ג'יימס פלמר

ג'יימס וולטר פלמר (באנגלית: James Walter Plummer; 29 בינואר 1920 - 16 בינואר 2013) היה מהנדס ואיש ממשל אמריקאי.
==ביוגרפיה==
ג'יימס פלמר נולד באיידהו ספרינגס, שבקולורדו. הוא למד באוניברסיטת קליפורניה בברקלי ובאוניברסיטת מרילנד, שם הוא קיבל ב-1953 תואר מוסמך במדעים בהנדסת חשמל.

הוא היה מנהל מיזם קורונה ומיזם לניארד של לוקהיד קורפוריישן. פלמר התמקד בפיתוח הדור הבא של הלוויינים של ארצות הברית, שהיו מבוסס מערכות אלקטרו-אופטיות.

ב-21 בדצמבר 1973 הוא מונה כתת-מזכיר חיל האוויר של ארצות הברית, ובמקביל שימש כמנהל משרד הסיור הלאומי. בתפקידים אלו הוא שימש עד 28 ביוני 1976. מה-24 בנובמבר 1975 ועד 1 בינואר 1976 הוא גם כיהן כמזכיר חיל האוויר בפועל.

ב-2005 הוענק לו פרס צ'ארלס סטארק דרייפר על תרומתו למיזם קורונה.

ג'יימס פלמר נפטר ב-16 בינואר 2013 במדפורד אורגון, בגיל 92.

==קישורים חיצוניים==
* [https://web.archive.org/web/20110930070537/http://www.afspc.af.mil/shared/media/document/AFD-100405-054.pdf ביוגרפיה באתר חיל האוויר] 
* [https://eng.umd.edu/ihof/miller-plummer היכל התהילה ליוזמה של אוניברסיטת מרילנד] 
* 

קטגוריה:מזכירי חיל האוויר של ארצות הברית
קטגוריה:מהנדסים אמריקאים
קטגוריה:זוכי פרס צ'ארלס סטארק דרייפר
קטגוריה:בוגרי אוניברסיטת קליפורניה בברקלי
קטגוריה:בוגרי אוניברסיטת מרילנד
קטגוריה:אמריקאים שנולדו ב-1920
קטגוריה:אמריקאים שנפטרו ב-2013
כמה טוב שנפגשנו (שיר)

כמה טוב שנפגשנו הוא פזמון עברי-ישראלי, שהוציא הזמר החסידי האמריקאי אברהם פריד בשנת 2011 כסינגל בודד, ולאחר 6 שנים נכלל באלבום על שמו, כמה טוב שנפגשנו.

השיר נכתב על ידי חמוטל בן זאב והולחן על ידי מנהלו המוזיקלי של פריד יובל סטופל.

== השיר ==
פזמון השיר הוא: .

פריד רצה להוציא שיר בהקדשה לקהל הישראלי, הקהל הגדול ביותר שלו, ללא הבדל בין דתיים וחילוניים.

ב-2017 פורסם האלבום כמה טוב שנפגשנו, השיר הוא הרצועה האחרונה, מספר 13.
השיר הוביל את פריד להגדרתו מחדש כזמר, בעבר היה ידוע כזמר חסידי בלבד ועכשיו הוא נכנס להגדרה של זמר יהודי מקורי, או זמר ישראלי, עם שירים בעלי מילים מקוריות ולא ציטוטים ממקורות.

ביוטיוב השיר עומד על מעל 3 מיליון צפיות.

השיר מושמע לרוב במסיבות סיום של בתי ספר, גם במגזר החילוני, והוא היווה סיפתח לאלבום הישראלי של אברהם פריד.

באתר יוטיוב יש לא מעט גרסאות כיסוי לשיר בשירת המונים אך לא של זמר מסוים.

השיר הוא שיר רגש והכרת תודה מצד אברהם פריד לקהל שלו בישראל. מנהלו המוזיקלי הישראלי, יובל סטופל, פנה למשוררת הישראלית חמוטל בן זאב שתכתוב מילים מתאימות להכרת תודה, סטופל הלחין את השיר, שצבר תאוצה ונמצא במקום החמישי מבחינת כמות הצפיות ביוטיוב לשירים של פריד.

השיר הפך את פריד לאחד מהמובילים הבכירים של המוזיקה היהודית המקורית.

במצעד השנתי לשנת ה'תשע"ב של תחנת קול חי ואתר כיכר השבת, זכה השיר במקום הראשון.

==קישורים חיצוניים==

* 
* 
* 

== הערות שוליים ==

קטגוריה:שירי 2011
קטגוריה:שירי אברהם פריד
קטגוריה:שירים חסידיים
קטגוריה:שירים בעברית
הדיוויזיה ה-105 (האימפריה הגרמנית)

הדיוויזיה ה-105 (בגרמנית: 105. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה ב-9 במאי 1915, ולמפקדה מונה גאורג קרל אוגוסט הילדברנדט. הדיוויזיה לחמה בחזית המזרחית, ולאחר מכן לחמה במהלך המערכה על סרביה. לאחר מכן הוחזרה הדיוויזיה לחזית המזרחית, ובאוקטובר 1917 הועברה הדיוויזיה לחזית המערבית. בשנת 1918 היא לחמה במתקפת האביב, ולאחר מכן לחמה במתקפת מאה הימים. לאחר המלחמה חזרה הדיוויזיה לגרמניה, וב-23 בינואר 1919 פורקה הדיוויזיה.

==מפקדים==
* גאורג קרל אוגוסט הילדברנדט (9 במאי 1915 - 30 במאי 1915)
* אדולף פון דר אש (1 ביוני 1915 - 18 בנובמבר 1915)
* ריכרד פון קראוול (19 בנובמבר 1915 - 5 בספטמבר 1916)
* קרל פון בהר (6 בספטמבר 1916 - 9 ביולי 1917)
* גאורג שאר (10 ביולי 1917 - 20 בנובמבר 1918)
* רודולף פון בוריס (21 בנובמבר 1918 - 4 בינואר 1919)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

105
105
SEPG

SEPG (ראשי תיבות של: Software Engineering Process Group, תרגום: "קבוצת תהליך הנדסת תוכנה") הוא מוקד ידע ארגוני לטובת שיפור תהליכי פיתוח תוכנה או "מחזור חיים של פיתוח תוכנה" (SDLC). קבוצה זו מכילה אנשים המבצעים הערכה של יכולות הארגון, אחראים על תוכנית למימוש או הטמעה של שיפורים מתבקשים, תיאום המימוש של תוכניות אלו עם הזרועות בארגון והערכת היעילות של מאמצי השיפור. SECG הוא תפקיד הדורש ידע במספר תחומים מעבר להנדסת תוכנה "רגילה"<ref name="FoRi90"></ref>.

מבין פעילויות SEPG ניתן למצוא את:
* קבלת ושימור תמיכה של כל דרגי ההנהלה בתהליך
* מאפשר הערכות של תהליכי פיתוח
* עבודה עם מנהלי קווים המושפעים משינויים בתהליכי פיתוח תוכנה, מתן הדרכה בראייה רחבה של השיפורים, וסיוע ביצירת ציפיות
* שמירת קשר עם מהנדסי תוכנה רלוונטיים, בפרט כדי לייצר, לתכנן עבור ולהטמיע טכניקות וטכנולוגיות חדשות
* ארגון הכשרות והשתלמויות הקשורות לשיפור תהליכים
* מעקב, ניטור ודווח על סטטוס מאמצי שיפור
* סיוע בשיפור ושימור הגדרות תהליכים בשיתוף עם ההנהלה וצוות הנדסי
* תחזוק בסיס נתונים תהליכי
* מתן ייעוץ תהליכי לפרויקטי פיתוח ולהנהלה

== סוגים של SEPG ==
לכל SEPG יש גישה והגדרות משימה שונים. להלן מקצת מהגישות:
* "עובד" - זהו SEPG אשר בפועל מפתח ופורס תהליך פיתוח או שיפור כסוג של צוות ייעוץ פנימי.
* "משגיח" - זהו SEPG אשר מפקח על התהליך הארכיטקטורה, מאשר אותם, מנהל שינויים, ומתעדף אותם (סוג CCB)
* "גורם" - זהו SEPG שמעודד דיון פתוח על התהליך, ומפתח אסטרטגיה ליצירת ארכיטקטורת התהליך ופריסתו
* "וירטואלי" - זהו SEPG המורכב מקבוצה של נציגים מתוך הדיסציפלינות השונות מרחבי הארגון, המקדישים חלק מזמנם למאמץ, והם אחראים על ההטמעה וההדרכה בארגון<ref>[http://askthecmmiappraiser.blogspot.com/2007/02/dear-appraiser-i-want-some-information.html From the writings of Jeff Dalton, the author of "Agile CMMI"]</ref>

== ראו גם ==
* CMMI

== קישורים חיצוניים ==
* [http://www.sei.cmu.edu Software Engineering Institute]
* [http://www.sei.cmu.edu/sepgeurope/2009/ European SEPG]

== הערות שוליים ==

קטגוריה:איכות
קטגוריה:הנדסת תוכנה
קטגוריה:ניהול פרויקטים
פרויקט רילקס עם אברהם פריד

רילקס הם שני אלבומי גרסאות כיסוי של הזמר החסידי אברהם פריד. האלבום הראשון יצא במאי 2020. האלבום השני יצא במאי 2022. האלבומים שהופקו על ידי יוחי בריסקמן מכילים שירים בעברית ויידיש, שהם גרסאות כיסוי לשירים מפורסמים של זמרים כמו ישי ריבו, מוטי שטיינמץ ומרדכי בן-דוד.

==פרויקט רילקס עם אברהם פריד (1)==

===רקע===
אברהם פריד הוא הסולן הראשי באלבום כאשר הילד שולם בראדט מצטרף כסולן משני בחלק מהשירים. כל חמישה שירים מהווים מחרוזת, כל שיר המודגש ברשימת הרצועות הוא שיר שפותח מחרוזת חדשה.

האלבום מורכב משירים כמו "הלב שלי", "נפשי" של ישי ריבו ומוטי שטיינמץ, "יעלה", "סוכה'לע" של מרדכי בן-דוד ו-"אבא" של אברהם פריד בעצמו.

השירים הם שירים שקטים ולא קצביים לרוב, מלבד שני שירים מעט קצביים: "דאווענן"(מספר 10) ו-"אם אשכחך"(מספר 25).

האלבום הוא בעצם חלק מסדרת הפרויקטים של יוחי בריסקמן, "רילקס", והוא מספר 37 של אברהם פריד במהלך הקריירה.

חלק מהשירים הם במקור בעברית אך פריד תרגם אותם ליידיש עם שינוי קל במשמעות השירים עצמם לדוגמה: "הלב שלי".

===רשימת רצועות===

==פרויקט רילקס עם אברהם פריד 2==

===רקע===
אברהם פריד הוא הסולן הראשי באלבום כאשר הילד בנצי קלצקין מצטרף כסולן משני בחלק מהשירים, כל חמישה שירים מהווים מחרוזת.

רוב השירים הנם שירים שקטים, מלבד שני שירים קצביים: "סיבת הסיבות" (מספר 5 במחרוזת הראשונה) ו"ומניח"(מספר 5 במחרוזת האחרונה).

חלק מהשירים הם במקור בעברית אך תורגמו ליידיש לדוגמה: "שבורי לב" (רביעי במחרוזת הרביעית).
===רשימת רצועות===
====מחרוזת 1 (A)====

====מחרוזת 2 (B)====

====מחרוזת 3 (C)====

====מחרוזת 4 (D)====

====מחרוזת 5 (E)====

===השתתפו בהקלטות===
* אברהם פריד
* בנצי קלצקין
* מקהלת ידידים

חברי מקהלה: יעקב רוטבלט, סיני ברמץ, גיל ישראלוב, מוטי רוטלר, שמוליק גולדשטיין, שלומי אסקל.

==קישורים חיצוניים==
===אלבום 1===
*[https://open.spotify.com/album/0Kbv2wM6OCJN8DzuVVFRK4 האלבום להאזנה] בספוטיפיי
*
*
*

===אלבום 2===
* 

==הערות שוליים==

קטגוריה:אלבומי אברהם פריד
קטגוריה:אלבומים בעברית
קטגוריה:אלבומי גרסאות כיסוי
קטגוריה:אלבומים ביידיש
קטגוריה:אלבומי 2020
קטגוריה:אלבומי 2022
אלכסנדר הלוויג וויאנט

אלכסנדר הלוויג וויאנט (באנגלית: Alexander Helwig Wyant; 11 בינואר 1836 – 29 בנובמבר 1892) היה צייר נוף אמריקאי, שייך לסגנון הטונליזם. ופעיל כאמן בארקוויל, שבניו יורק.

== ביוגרפיה ==
אלכסנדר וויאנט נולד בפורט וושינגטון, שבאוהיו. הוא התחיל לצייר כשהיה בסינסינטי, אוהיו. צייר נוף בסגנון ג'ורג' איננס, אותו פגש אחר כך בעיר ניו יורק. הציורים המוקדמים שלו עקבו מקרוב אחר המסורת של אסכולת נהר הדסון, ואילו המאוחרים - מייצגים את הטונליזם.

אלכסנדר וויאנט, שגדל באוהיו, עבד במהלך שנות העשרה שלו כצייר שלטים בפורט וושינגטון הסמוכה. בשנת 1857 הוא התרשם מכמה ציורים של ג'ורג' איננס בתערוכה בסינסינטי ועד מהרה עבר לניו יורק כדי לפגוש את איננס. לאחר שחזר לסינסינטי, וויאנט הבטיח את תמיכתו של ניקולאס לונגוורת' והלך ללמוד בניו יורק בשנת 1860. הוא יצא לנסיעה באירופה שהחלה בפריז לפני שעבר לגרמניה.

לאחר הפסקה של שנתיים בסינסינטי, הוא חזר לעיר ניו יורק בשנת 1863.

הוא הציג לראשונה באקדמיה הלאומית לעיצוב בשנת 1864 ונבחר לחבר בשנת 1868 ואקדמאי בשנת 1869. וויאנט נסע לאירופה בשנת 1865, למד כמה חודשים אצל הצייר הנורווגי הנס גוד בדיסלדורף ובקרלסרוהה, גרמניה, ועשה עצירות קצרות באנגליה ובאירלנד לפני שהתיישב שוב בניו יורק.
אלכסנדר וויאנט, גדר מפוצלת, 1862
לאחר 1866 עבר וויאנט בהדרגה לצבעי מים, תוך הסתמכות הולכת וגוברת על לוח צבעים המדגיש גוונים של לבן, אפור וצבעי האדמה. משנת 1867 הציג את צבעי המים שלו כמעט מדי שנה וסייע להקמתה של האגודה האמריקאית לצבעי מים בשנת 1878.

אירוע מוחי חלקי בעת שהיה במשלחת ממשלתית באריזונה וניו מקסיקו בשנת 1873 הוביל לשיתוק זרועו הימנית. בין 1874–1880 עבד בסטודיו שלו בעיר ניו יורק, לימד את עצמו לצייר ביד שמאל.

לאחר נישואיו בשנת 1880, החל לבלות את רוב זמנו בעמק קינן, ניו יורק. הוא עבר בשנת 1889 לארקוויל, ניו יורק (בהרי קטסקייל). הוא צייר לעיתים קרובות באדירונדאק וגם בקטסקייל .

הוא נפטר בשנת 1892 בעיר ניו יורק זמן קצר לאחר שסיים את הציור ״נוף הסתיו של ארקוויל״, האחרון שלו.

במהלך חייו זכה להערכה בינונית בלבד, אם כי לאחר מותו חיפשו את עבודותיו.

== קריירה ==
אלכסנדר וויאנט, עמק טנסי, 1866
סגנונו של וויאנט פותח לאט לאורך חייו. תרומות מיוחדות הגיעו ממגע ראשוני שלו עם איננס זמן קצר לאחר שהותו של אותו אמן בצרפת. חשיפתו של וויאנט לעבודות של ג'ון קונסטבל ויליאם טרנר בשנת 1873, האיץ את מעבר האמן לציור מפורט של עובדות הטבע, למשל, בציור " עמק המוהוק" שבאוסף המוזיאון המטרופוליטן לאמנות. בשנותיו המאוחרות יותר בדידותו של וויאנט, באה לידי ביטוי בציורי נופיו, ובמיוחד אלה מאזור ארקוויל.

הוא היה חבר ב"סנטצ'רי אסוסיאיישן" ובאקדמיה הלאומית לעיצוב, אליהם נבחר בשנת 1869.

תערוכות שלו נערכו במקומות הבאים: האקדמיה הלאומית לעיצוב, 1865–1892; האגודה לאמנות ברוקלין, 1867–1892; מועדון האמנות בוסטון, 1877–1882; האקדמיה לאמנויות יפות בפנסילבניה, 1879–1881; מכון האמנות בשיקגו; והמוזיאון המטרופוליטן לאמנות.
אלכסנדר וויאנט, על הדסון
אוספים ציבוריים המחזיקים או מציגים את עבודותיו של ויאנט כוללים את המוזיאון הלאומי לאמנות אמריקאית, מוזיאון ברוקלין, מוזיאון המטרופוליטן, מוזיאון טולדו לאמנות, מוזיאון מדינת טנסי, מכון דייטון לאמנות, מוזיאון האמנות בקנטאקי ומוזיאון סוויט לאמנות.

==קישורים חיצוניים==

== הערות שוליים ==

קטגוריה:ציירים אמריקאים
קטגוריה:אמריקאים שנולדו ב-1836
קטגוריה:אמריקאים שנפטרו ב-1892
רון דונצ'י

רונלד איגלשם פורטר הידוע כרון דונצ'י (באנגלית: Ronald Eaglesham Porter; נולד ב-26 באפריל 1956) הוא שחקן סקוטי, הידוע בעיקר מתפקידו כג'ק גנר בסדרה "Rebus" מאת איאן רנקין, בטיטאניק בתור מאסטר הצבא, בעיבוד מ-1994 לספר הג'ונגל ובסדרות דוקטור הו ומשחקי הכס.

==ביוגרפיה==
דונצ'י נולד בדנדי בסקוטלנד וגדל בגלאזגו. הוא למד ספרות אנגלית ודרמה באוניברסיטת סנט אנדרוז ואוניברסיטת גלאזגו וסיים את התואר ב-1979. מאז הופיע במעל 80 סרטים וסדרות שונות וכן קיבל תפקידים בתיאטרון.

מאז 1989 הוא נשוי לפיונה ביגר ואב לשני ילדים, ביניהם דניאל פורטמן (אשר שיחק לצידו במשחקי הכס).

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 1987
|
| Tutti Frutti
| דניס ספרול
|
|-
| 1988
|
| The Great Escape II: The Untold Story
| אל הייק
|
|-
| 1993
|
| Strathblair
| בוב סקוט
|
|-
| 1994
| ספר הג'ונגל
| Rudyard Kipling's The Jungle Book
| סמל הארלי
|
|-
| 1995
|
| Cracker
| ברני, הלום קרב
|
|-
| 1995-1996
|
| Hamish Macbeth
| זוט מקפרין
|
|-
| 1997
| טיטניק
| Titanic
| מאסטר הצבא
|
|-
| 2000
|
| Beautiful Creatures
|
|
|-
| 2000
| בעיטה בתהילה
| A Shot at Glory
|
|
|-
| 2002
|
| Auf Wiedersehen, Pet
| דן קלנהון
|
|-
| 2002-2004
|
| The Bill
| אנדרו רוס
|
|-
| 2003
|
| Man Dancin'
| בילי מדיסון
|
|-
| 2005
|
| Man to Man
| סר וולטר סטפנסון
|
|-
| 2006
| דוקטור הו
| Doctor Who
| סטיוורד
|
|-
| 2006
|
| The Flying Scotsman
| סקובי
|
|-
| 2007
|
| Still Game
| קמרון
|
|-
| 2008
|
| Max Manus: Man of War
| קולונל ג'.ס. וילסון
|
|-
| 2008
| ארוס עליה
| Made of Honor
| סייס
|
|-
| 2010
|
| The Deep
| סטורידג'
|
|-
| 2011
| בליץ
| Blitz
| קרוס
|
|-
| 2011–2012
| משחקי הכס
| Game of Thrones
| סר רודריק קאסל
| על תפקידו הועמד לפרס גילדת שחקני המסך
|-
| 2012
|
| Filth
| הקטור
|
|-
| 2012
| דרך ווטרלו
| Waterloo Road
| בילי בירן
|
|-
| 2012
| אחוזת דאונטון
| Downton Abbey
| מר מקרי
|
|-
| rowspan="2" | 2013
| אטלנטיס
| Atlantis
| תאוס
|
|-
|
| The Field of Blood
| סוליבן
|
|-
| 2013-2014
|
| Blandings
| אנגוס מקאליסטר
|
|-
| 2014
|
| What we did on our holidays
| סמל מורדוך
|
|-
| 2015
|
| Father Brown
| ג'וק המילטון
|
|-
| rowspan="2" | 2017
|
| River City
| מייקל "מיקי" רוזנדבורג
|
|-
|גשם של פלדה
| Steel Rain
| מייקל דובס, מזכיר המדינה האמריקאי
|
|-
| 2018
| מלחמתו של רוברט דה ברוס
| Outlaw King
| רוברט וישארט, בישוף גלאגו
|
|-
|2020
|מים שקטים
|Deadwater Fell
|קאלום מקנזי
|מיני-סדרה
|-
| rowspan="2" |2022
|
|Screw
|דון קרפנטר
|מיני-סדרה
|-
|
|Rocketry: The Nambi Effect
|קולונל קליבר
|
|-
|2024
|
|Big Mood
|מכשף פגאני
|פרק: "#1.4"
|}

==קישורים חיצוניים==

קטגוריה:בוגרי אוניברסיטת גלאזגו
קטגוריה:שחקני קולנוע וטלוויזיה סקוטים
קטגוריה:שחקני תיאטרון סקוטים
קטגוריה:בריטים שנולדו ב-1956
הדיוויזיה ה-101 (האימפריה הגרמנית)

הדיוויזיה ה-101 (בגרמנית: 101. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה בינואר 1918.

==היסטוריה==
הדיוויזיה הוקמה ב-9 במאי 1915, ולמפקדה מונה רודולף רייזר. הדיוויזיה לחמה בחזית המזרחית, ולאחר מכן לחמה במהלך המערכה על סרביה. לאחר מכן לחמה הדיוויזיה בקרבות השונים של החזית המקדונית כחלק מהארמייה ה-11, וב-6 בפברואר 1918 פורקה הדיוויזיה.

==מפקדים==
* רודולף רייזר (9 במאי 1915 - 16 בספטמבר 1915)
* ריכרד פון קראוול (17 בספטמבר 1915 - 18 בנובמבר 1915)
* אדולף פון דר אש (19 בנובמבר 1915 - 22 במאי 1917)
* תיאודור מנגלביר (23 במאי 1917 - 6 בפברואר 1918)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

101
101
ברתולומאוס אנגליקוס

ברתולומאוס אנגליקוס (לפני 1203–1272), הידוע גם כברתולומאו האנגלי או ברתלט, היה מלומד סכולסטיקן בן המאה ה-13, שהתגורר בפריז, והיה חבר המסדר הפרנציסקני. הוא המחבר של האנציקלופדיה המוקדמת De proprietatibus rerum ("על תכונותיהם של דברים"), שההשערה היא כי פורסמה לראשונה ב-1240, ושהייתה ספר מצוטט מאוד בימי הביניים. ברתולומאו החזיק גם בתפקידים בכירים בכנסייה ומונה לבישוף של לוקוב בפולין.

== ראשית חייו ==
מעט ידוע על ראשית חייו של ברתולומאו. משערים כי נולד בשנים הראשונות של המאה ה-13, ואין פרטים על הוריו. התיעוד הראשון לגביו הוא משנת 1224 מפריז על עבודתו כמורה. פרט נוסף שמקובל לשער לגבי ראשית חייו הוא שלמד באוניברסיטת אוקספורד.

== האנציקלופדיה בחיבורו ==
שלבים בחיים, לפי ברתולומאוס אנגליקוס (תחריט עץ מ-1486).
אוסף הספרים "על תכונותיהם של דברים" נכתב בעת שהורה בבית ספר במגדבורג בסקסוניה ויועד לשימוש התלמידים והציבור הכללי. ברתולומאו הקפיד לציין את המקורות למידע המצוין בספר, אם כי כיום בלתי אפשרי לזהות או לאתר חלק מהמקורות. הערות השוליים שכלל בספר מאפשרות לחוקרים של ימינו לקבל מושג טוב לגבי מגוון המקורות שהיו זמינים למלומדים של ימי הביניים.

הגרסה המקורית בלטינית תורגם לצרפתית ב-1372, וקיימים כיום מספר מאמרים בלטינית ובצרפתית מהאנצקילופדיה. העבודה נדפסה במספר מהדורות. ג'ון טרוויסה הפיק מהדורה באנגלית ב-1397. חוקר ימי הביניים רוברט סטיל קיבץ חלקים מתוך אוסף החיבורים והוציאם ב-1893 תחת הכותרת Medieval Lore: an Epitome ("מחקרי ימי הביניים: תמצית"). בשנת 1988 יצאה מהדורה מוערת לתרגומו של טרוויסה.

עבודתו של ברותולמאו פורסמה ב-19 בספרים. נושאי הספרים, לפי סדר, הם: האלוהים, מלאכים (כולל שדים), דעת ונפש האדם, פיזיולוגיה (בשני חלקים - ארבע הליחות ואיברי הגוף), על חיי היומיום, על רפואה (מחלות ותרופות), על היקום וגופי שמיים, על הזמן והתנועה, כרך העוסק בחומר, גוף ואש (ראו ארבעת היסודות), על האוויר ומזג האוויר, על המים והחיים הימיים, על כדור הארץ והאדמה, על מקומות ואזורים, על סלעים, אבני חן ומינרלים, על צמחים ועצים, על חיות היבשה, וכרך אחרון העוסק בצבע, ריח, טעם, חומרים, מדידות, מספרים ומוזיקה.

== תפקידים בכנסייה ==
ברתולומאו מונה לתפקיד כוהן הדת של אוסטריה ב-1247, וב-1255 מונה לכוהן של בוהמיה. במסגרת מינוי זה היה גם אחראי על אזור פולין, ובשל כך הכריע במחלוקת בין הדוכס בולסלאב החמישי לבין הקתדרלה של קרקוב. האפיפיור אלכסנדר הרביעי מינה אותו ב-1256 לנציג האפיפיור מצפון לקרפטים ולבישוף של לוקוב. אם כי, הוא כנראה לא קודש לתפקיד זה בשל הפלישה המונגולית השנייה לפולין ב-1259. ברתולומאו מונה לכוהן של סקסוניה ב-1262 והחזיק בתפקיד עד מותו ב-1272.

במחקר ימי הביניים היה בשלב מסוים בלבול בינו לבין ברתולומאוס דה גרנווילה, נזיר פרנציסקי אחר שחי כמאה שנים אחריו.

== לקריאה נוספת ==
<div class="mw-content-ltr">
* 
* 
</div>

==קישורים חיצוניים==

* 
* 

== הערות שוליים ==

קטגוריה:נזירים (נצרות)
קטגוריה:מחברים כותבי לטינית
קטגוריה:בישופים
קטגוריה:נפטרים ב-1272
אריה בחורף (סרט, 2003)

אריה בחורף (באנגלית: The Lion in Winter) היא גרסה מחודשת לטלוויזיה משנת 2003 של המחזה הבימתי משנת 1966 באותו שם ושל גרסת המסך המקורית של המחזה משנת 1968 שהציגה את פיטר או'טול וקתרין הפבורן.

הגרסה המחודשת הוצגה לראשונה ב-26 בדצמבר 2003 בבריטניה והוקרנה בבכורה בטלוויזיה האמריקאית ב-26 במאי 2004. בסרט כיכבו פטריק סטיוארט וגלן קלוז, בבימויו של אנדריי קונצ'לובסקי. הסרט צולם במיקום טירת ספיש במזרח סלובקיה, פנים צולם בבודפשט, הונגריה.

אנדרו האוורד, ג'ון לייט ורייף ספול שיחקו את האחים הלוחמים. ג'ונתן ריס מאיירס גילם את מלך צרפת ואת ג'וליה וויסוטסקאיה, אחותו ופילגשו של הנרי, הנסיכה אלאיס<ref>https://www.rottentomatoes.com/m/1132751_lion_in_winter</ref>.

==קישורים חיצוניים ==

==הערות שוליים==

קטגוריה:סרטים אמריקאיים
קטגוריה:סרטי 2003
Cadw

Cadw (קאדו, מוולשית: 'משמרים') היא סוכנות ממשלתית, המשתייכת לממשלת ויילס תחת משרד התרבות הוולשי, והיא אחראית על שימור וניהול מספר מבנים ואתרים בעלי חשיבות למורשת ולהיסטוריה הוולשית.

הסוכנות מקבילה לארגון "המורשת האנגלית" (באנגליה), "שירות הסביבה והמורשת" (בצפון אירלנד) וארגון "סביבה היסטורית סקוטלנד" (בסקוטלנד). סוכנות Cadw הוקמה בשנת 1984 מתוך אגף "האתרים העתיקים" במשרד היצירות של הממלכה המאוחדת. הארגון מנהל ומתחזק את כל האתרים ההיסטוריים הנמצאים בבעלות הממשלה המקומית, ואחראי על רישום המבנים בויילס וקביעת דרגת שימורם (II ,I או II*). כיום נמצאים בבעלות הסוכנות 127 אתרים ומבנים.

==אתרים ומבנים נבחרים==
<gallery>
קובץ:Beaumaris aerial.jpg|טירת בומריס
קובץ:BrynCelliDdu3.jpg|ברין קל'י ד'י
קובץ:Caernarfon Castle 1994.jpg|טירת קרנארבון
קובץ:Dolwyddelan Castle Cadw.jpg|טירת דולוויד'לן
קובץ:Segontium Roman Fort - geograph.org.uk - 1287434.jpg|סגונטיום
</gallery>

==ראו גם==
*סביבה היסטורית סקוטלנד - הארגון המקביל בסקוטלנד
*המורשת האנגלית - הארגון המקביל באנגליה
*שירות הסביבה והמורשת - הארגון המקביל בצפון אירלנד

==קישורים חיצוניים==

* 

*
קטגוריה:ויילס: היסטוריה
קטגוריה:ויילס: תרבות
משירי תנועות הנוער

משירי תנועות הנוער הוא אלבום של שירי תנועות הנוער החלוציות שנאספו, בוצעו והוקלטו לראשונה לתוכנית הרדיו "דו, רה ומי עוד״ ששודרה בקול ישראל.
את סדרת התוכניות "דו, רה ומי עוד" ערכה והפיקה דליה גוטמן.
ב-1974 פנתה גוטמן למוזיקאית והמעבדת נעמי פולני כדי להקדיש אחת מתוכניות הסדרה לשירי תנועות הנוער. שתיהן התחילו לאסוף שירים ידועים יותר ופחות שהושרו בתנועות הנוער החלוציות והחליטו לתעד אותם.
לפרויקט זה הן בחרו את הזמרים: אריק לביא, אילנה רובינא, חנן יובל, גידי גוב, רבקה זוהר. אלה עבדו כקבוצה ושרו את השירים בעיבוד הקולי של נעמי פולני שגם שימשה מנהלת מוזיקלית של הפרויקט, ובעיבוד הכלי של גיל אלדמע.
השירים הוקלטו, אחרי חזרות ממושכות, בבית המורה בתל אביב ששימש אולפן הקלטות של קול ישראל.
אחרי שידור התכנית, כשהשירים הושמעו בהצלחה מפתיעה ברדיו, החליטה חברת הד ארצי להוציא תקליט עם שירי התוכנית.
התקליט הפך לרב מכר.
בנוסף לאלבום זה, הופיע ב-1975 עוד תקליט ובו חידוש של שירים עבריים ישנים שהוקלטו לתוכנית "דו, רה ומי עוד" גם הם בהפקה ובעריכה של דליה גוטמן ובניהולו המוזיקלי של גיל אלדמע שגם ניגן באקורדיון.
את כל תוכניות "דו, רה ומי עוד" הנחתה רבקה מיכאלי שעבדה אז בקול ישראל.

== רשימת רצועות ==

בתקליט המקורי שירים 1-8 היו בצד א', שירים 9-14 היו בצד ב'

== לקריאה נוספת ==

* נתן שחר, שירת הנוער : מה שרו בתנועות הנוער, יד יצחק בן צבי, ירושלים 2018.
* חני מינקובסקי (מלקטת), שירי תנועות הנוער, משרד החינוך, ירושלים תשמ"א

==קישורים חיצוניים==

* 
* [https://www.discogs.com/אריק-לביא-אילנה-רובינא-חנן-יובל-גידי-גוב-רבקה-זהר-בהדרכ/release/5854099 האלבום], באתר Discogs

קטגוריה:אלבומי 1974
קטגוריה:אלבומים בעברית
הקורפוס ה-51 (האימפריה הגרמנית)

הקורפוס ה-51 (בגרמנית: Generalkommando zbV 51 תרגום מילולי: "הפיקוד הכללי מס' 51") היה קורפוס של צבא הקיסרות הגרמנית. הקורפוס לחם במלחמת העולם הראשונה, ופורק ב-1919.

==היסטוריה==
הקורפוס הוקם ב-27 באוגוסט 1916 במהלך מלחמת העולם הראשונה, ובניגוד למבנה הקורפוס בצבא הקיסרות הגרמנית, שכלל 2 דיוויזיות אורגניות בכל קורפוס, החליט המטה הכללי הגרמני בשל מלחמת החפירות שהתנהלה בחזיתות השונות, להקים מפקדת קורפוס ללא יחידות אורגניות תחתיה, ואשר תאגד לעיתים אף 5 או 6 דיוויזיות.

הקורפוס לחם בחזית המזרחית, ולחם במתקפת קרנסקי ובקרב ריגה. בסטמבר 1917 הועבר הקורפוס לחזית האיטלקית, שם השתתף בקרב קפורטו כחלק מהארמייה ה-14. בתחילת 1918 הועבר הקורפוס לחזית המערבית, ובמרץ לחם הקורפוס במבצע מיכאל כחלק מהארמייה השנייה ולאחר מכן כחלק מהארמייה ה-18. לאחר מכן לחם הקורפוס בקרב אמיין ובמתקפת מאה הימים, ולאחר המלחמה פורק הקורפוס.

==מפקדים==
* אלברט פון ברר (27 באוגוסט 1916 - 28 באוקטובר 1917)
* אברהרד פון הופקר (3 בנובמבר 1917 - 23 באוגוסט 1918)
* הנס פון בלו (23 באוגוסט 1918 - ינואר 1919)

==לקריאה נוספת==
* קרון, הרמן (2002). הצבא הגרמני הקיסרי 18–1914: ארגון, מבנה, וסדרי כוחות (פורסם לראשונה ב-1937).
51
טאיחו

טאיחו או אגם טאי (בסינית: 太湖), הוא אגם בדלתא של היאנגצה ואחד מאגמי המים המתוקים הגדולים בסין. האגם שוכן במחוז ג'יאנגסו, כ-100 ק"מ מערבית לשאנגחאי, וחלק משמעותי מקו החוף הדרומי שלו מהווה את הגבול עם ג'ג'יאנג. שטחו כ-2,250 קמ"ר ועומקו הממוצע כ 2 מטרים<ref></ref>.

הוא אגם המים המתוקים השלישי בגודלו בסין, אחרי פויאנג ודונגטינג. באגם כ-90 איים, בגדלים שונים, החל מכמה מטרים רבועים ועד כמה קילומטרים רבועים.

אף שהאגם מהווה אטרקציה תיירותית ומקור דיג עשיר, בשנים האחרונות עבר תהליך זיהום קשה מתמשך, עם תיעוש מואץ של כלל האזור הסובב אותו. זאת למרות ניסיונות רבים לטיהור או מזעור של תהליך הזיהום שכשלו כולם.

בשנת 2007 כוסה האגם בפריחת אצות עם כחוליות והוכרז כאזור אסון לאומי. מי האגם, המהווים מקור מי שתייה לכ-30 מיליון תושבים נאסרו לשתייה ומחיר המים קפץ פי 6. בסוף אותה שנה הורתה הממשלה על סגירת 1,300 מפעלים בסביבה בניסיון נואש למנוע המשך הידרדרות הזיהום.

==קישורים חיצוניים==

* 

== הערות שוליים ==

קטגוריה:סין: ימות ואגמים
קטגוריה:ציטוט עם תסריט בשפה זרה (סינית)
קטגוריה:ג'יאנגסו
קטגוריה:ג'ג'יאנג
אכרם עג'ורי

אכרם אל־עג'ורי (בערבית: أكرم العجوري) הוא חבר הלשכה המדינית של ארגון הטרור הג'יהאד האסלאמי הפלסטיני וראש הזרוע הצבאית של הג'יהאד האסלאמי הפלסטיני, פלוגות אל-קודס.<ref name=":0"></ref> הוא עומד גם בראש מועצת השורא של הארגון ואחראי על הכספים בארגון, שמקורם בעיקר באיראן.<ref name=":0" />

עג'ורי נודע ביחסיו ההדוקים עם הגנרל האיראני, מפקד כוח קודס, קאסם סולימאני, ועם מנהיג חזבאללה חסן נסראללה.<ref name=":0" />

== ראשית חייו ==
עג'ורי נולד ברצועת עזה וגדל שם. הוא למד בבתי הספר המקומיים בעיר, עד שהצטרף לארגון הג'יהאד האסלאמי. הוא נישא בעזה, ונולדו לו שלושה ילדים - מוחמד, בתול ומועאז. בתקופה מסוימת במהלך חייו עבר להתגורר בסוריה, והוא מבקר תדיר במספר מדינות שכנות.<ref>[https://arabic.rt.com/middle_east/1059411-من-هو-أكرم-العجوري-الذي-فشلت-إسرائيل-في-اغتياله-بدمشق-فجر-اليوم/ "من هو أكرم العجوري الذي فشلت إسرائيل في اغتياله فجر اليوم؟"]. RT Arabic. Retrieved on 15 November 2019. </ref>

== פעילות בג'יהאד האסלאמי ==
משהצטרף לתנועת הג'יהאד האסלאמי, עג'ורי עלה בהדרגה במסגרת התפקידים שמילא. תחילה כיהן בתפקידים קבועים, לפני שעבר לתפקידים חשובים, כולל בחירתו ללשכה הפוליטית של התנועה מחוץ לישראל בסוף ספטמבר 2018.<ref>وعالم، المدن-عرب. [https://www.almodon.com/arabworld/2019/11/12/اسرائيل-تستهدف-أكرم-العجوري-في-دمشق "كيف إستهدفت اسرائيل قيادي"الجهاد" أكرم العجوري في دمشق"]. almodon. Retrieved on 15 November 2019. </ref>

=== ניסיון התנקשות ===
לפי דיווח של סוכנות הידיעות סאנ"א בסוריה, ב-12 בנובמבר 2019, בפעילות שיוחסה לישראל, הופצץ ביתו בעיר דאריה שבסוריה, אך ניסיון החיסול לא צלח ועג'ורי שרד. עם זאת, בנו מועאז שהיה אף הוא בפעיל בג'יהאד האיסלמי נהרג במהלך ההפצצה.<ref name=":1" />
באותו זמן פתח צה"ל במבצע חגורה שחורה בו חוסל בהאא אבו אל-עטא, מפקד החטיבה הצפונית של הג'היאד האסלאמי ברצועת עזה.

ב-24 בפברואר 2020, במסגרת תקיפה של צה"ל בסוריה, פורסמו דיווחים לא מאומתים כי מטרת התקיפה הייתה חיסול עג'ורי.<ref></ref>

== לקריאה נוספת ==
* [https://jcpa.org.il/article/מיהו-אכרם-אלעגורי/ מיהו אכרם אלעג’ורי?], יוני בן-מנחם, המרכז הירושלמי לענייני ציבור ומדינה, 13 בנובמבר 2019

== הערות שוליים ==

קטגוריה:פעילי הג'יהאד האסלאמי הפלסטיני
קטגוריה:רצועת עזה: אישים
דודג' אומני

דודג' אומני (באנגלית: Dodge Omni, קרוי גם : פלימות' הורייזן) היא מכונית משפחתית קומפקטית אשר יוצרה על ידי חטיבת דודג' בקונצרן הרכב קרייזלר האמריקאי בין השנים 1990–1977 (שנת הדגם 1978)

==ממאפייני "דודג' אומני"==

* יוצרו 961,508 יחידות
* דגמי "דודג' אומני" שווקו מה-5 בדצמבר 1977
* 5 מושבים
* 5 דלתות - הצ'בק
* מנוע קדמי-רוחבי / מנוע בנזין
* מנוע הנעה קדמית
* מנוע קירור מים
* מנוע רוחבי
* קיבולת מכל בנזין - 49 ליטר

==גלריה==
<gallery mode="packed" heights="120">
קובץ:Dodge Omni (9704473917).jpg | "דודג' אומני"
קובץ:Dodge Omni (8086780163).jpg | "דודג' אומני"
קובץ:Dodge Omni (8086782335).jpg | "דודג' אומני"
קובץ:USA, 2000 (3825549105).jpg | "דודג' אומני"
קובץ:1981 Dodge Omni 1.7.jpg | "דודג' אומני", שנת 1981
קובץ:1990 Dodge Omni.JPG | "דודג' אומני", שנת 1990
קובץ: Dodge Omni (8086782284).jpg| "דודג' אומני"
</gallery>

==ראו גם==
* דודג'
* דודג' אומני 024

==קישורים חיצוניים==

* 

==הערות שוליים==

קטגוריה:מכוניות משפחתיות
קטגוריה:דגמי מכוניות שהושקו ב-1977
אומני
קטגוריה:מכוניות אמריקאיות
ברוגה

דומנארסוואלסן, אצטדיון הבית של ברוגה בשנת 2010.
Idrottsklubben Brage, המכונה גם IK Brage או פשוט ברוגה, הוא מועדון כדורגל שוודי הממוקם בעיר בורלנגה. המועדון מארח את משחקי הבית ב-Domnarvsvallen.<ref></ref> צבעי המועדון הם ירוק לבן.

ניתן לראות במועדון המשך של מועדון IK Blixt שהוקם בראשית שנות העשרים של המאה העשרים אך התמזג עם Domnarvets GoIF בשנת 1923. שנתיים לאחר מכן המיזוג התפצל ו-IK Blixt שינתה את שמה ל-IK Brage, על שם האל הנורדי ברגי.

הישגי השיא של המועדון הם העפלה לגמר הגביע השוודי בעונת 1979/1980 ומקום רביעי בליגת העל השוודית בעונת 1980 ובעונת 1981. עם זאת, מאז 1993 מתמודד בליגות הנמוכות ולא שב לליגת העל מאז.

המועדון שיחק בסך הכל 18 עונות בליגת העל השוודית. כיום מתמודדים בליגת המשנה השוודית, בה העונה נמשכת מאפריל עד נובמבר. בעונת 1982/83 התמודדה בגביע אופ"א אך לא העפילה מעבר לסיבוב המוקדמות השני. בעונת 1988/89 התמודדה שוב במפעל זה אך הפסידה כבר במשחקה הראשון מול אינטר מילאנו.
==שחקנים ומאמנים ידועים ==
=== שחקנים ===
* ביארני מארק אנטונסון
* קרלוס גרסיה אמברוסיאני
* ניקיטה קשאייב
* אנטון לונדין
* כריסטיאן אנדרסן
* סיימון האנט
* פלאמן ניקולוב
* דושקו רבינוביץ'
=== מאמנים ===
* יוזף נאגי
* יאן מאק
* טומי לינדהולם
* סיימון האנט
* רוג'ר לונדין
* סרגיי פריגודה
== הישגים ==
* הגביע השוודי:
** גמר (1): 1979/80
== קישורים חיצוניים ==

* 

== הערות שוליים ==

קטגוריה:קבוצות כדורגל שהוקמו ב-1925
קטגוריה:קבוצות כדורגל שוודיות
רז שטיין

רז שטיין (נולד ב-23 בפברואר 1994) הוא כדורגלן ישראלי, המשחק בעמדת החלוץ בהפועל עירוני ראשון לציון.

==קריירה==
שטיין גדל בראשון לציון והחל לשחק כדורגל בגיל תשע בקבוצות הילדים של מכבי תל אביב. בגיל 15 הצטרף למחלקת הנוער של מכבי חיפה וחתם על "חוזה טאלנט" לשמונה שנים במועדון. שטיין שיחק בכל נבחרות הנערים של ישראל, ובשנת 2012 ערך שתי הופעות במדי נבחרת הנוער. בשנת 2013 זכה עם קבוצת הנוער של מכבי חיפה בדאבל, ולאחר מכן הושאל לקבוצת הפועל קטמון ירושלים ששיחקה בליגה הלאומית. ב-8 בספטמבר 2013 ערך את הופעת הבכורה שלו בקריירה, במשחק מול הפועל פתח תקווה, ושבוע לאחר מכן כבש את שער הבכורה שלו, בניצחון 1–0 על הפועל נצרת עילית אשר בסופו גם הורחק בכרטיס אדום. בסך הכל בעונת 2013/2014 כבש שטיין תשעה שערי ליגה, ובסופה ירדה הקבוצה לליגה א'.

בעונת 2014/2015 הושאל שטיין להפועל עכו מליגת העל, וב-13 באוגוסט 2014 ערך את הופעת הבכורה שלו במועדון, במשחק מול מכבי חיפה בגביע הטוטו. ב-20 בספטמבר ערך את הופעת הבכורה שלו בליגת העל, כשנכנס כמחליף במשחק מול בני סכנין. את שערו הראשון בליגת העל כבש ב-13 בדצמבר 2014, במשחק מול עירוני קריית שמונה שהסתיים בתיקו 2–2, ובסך הכול כבש שער אחד בעשר הופעות במדי הפועל עכו עד תום העונה.

באוגוסט 2015 חזר שטיין להפועל קטמון ירושלים, לאחר שחזרה לליגה הלאומית, ושיחק במדיה שנתיים נוספות. בעונת 2017/2018 שיחק במכבי הרצליה, וכבש במדיה שמונה שערים בליגה הלאומית. באוגוסט 2018 חתם שטיין בסקציה נס ציונה, ובעונת 2018/2019 כבש 12 שערים ונבחר לשחקן המצטיין בליגה הלאומית לאחר שהעפיל עם הקבוצה לליגת העל. בעונת 2019/2020 כבש שטיין תשעה שערים בליגת העל, אך בסופה ירדה הקבוצה לליגה הלאומית.

ב-20 ביולי 2020 חתם שטיין בהפועל חיפה. את שערו הראשון במועדון הבקיע ב-2 בינואר 2021, במשחק מול בית"ר ירושלים שהסתיים בתיקו 3–3, ובסך הכול כבש שני שערים ב-15 הופעות בליגת העל במדי הקבוצה. ב-2 בפברואר 2021 שוחרר לבקשתו מהמועדון, וחתם לעונה וחצי בהפועל תל אביב. ב-7 בפברואר ערך את הופעת הבכורה שלו במועדון, כשנכנס כמחליף במשחק מול הפועל חדרה שהסתיים בתיקו 1–1. בסיום אותה העונה העפיל עם הקבוצה לגמר גביע המדינה, בו עלה כמחליף במהלך ההארכה בהפסד הפועל 1–2 למכבי תל אביב.

ב-18 ביולי 2021 חתם שטיין לעונה אחת בבני סכנין.

ב-22 במאי 2022 חתם לשנתיים בהפועל פתח תקווה מהליגה הלאומית, והיה שותף להעפלתה לליגת העל לראשונה אחרי שמונה שנים.ב-20 ביוני 2024 חתם בהפועל עירוני ראשון לציון.

==קישורים חיצוניים==

* 

==הערות שוליים==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני מכבי חיפה
קטגוריה:כדורגלני הפועל קטמון ירושלים
קטגוריה:כדורגלני הפועל עכו
קטגוריה:כדורגלני מכבי הרצליה
קטגוריה:כדורגלני סקציה נס ציונה
קטגוריה:כדורגלני הפועל חיפה
קטגוריה:כדורגלני הפועל תל אביב
קטגוריה:כדורגלני בני סכנין
קטגוריה:ראשון לציון: כדורגלנים
קטגוריה:כדורגלני הפועל פתח תקווה
קטגוריה:ישראלים שנולדו ב-1994
שונסי פיץ' קליבלנד

שונסי פיץ' קליבלנד (באנגלית: Chauncey Fitch Cleveland; ) היה פוליטיקאי אמריקאי, חבר בית הנבחרים של ארצות הברית, ומושל קונטיקט ה-31.

== ביוגרפיה ==
קליבלנד נולד ב-16 בפברואר 1799 בקנטרברי, קונטיקט. הוא למד ב"בתי הספר המשותפים", המכונים כעת "בתי ספר ציבוריים". הוא החל ללמוד בגיל 15, עד גיל עשרים. באותה עת הוא גם למד לימודי משפטים ובשנת 1819 עבר את בחינות ההסמכה של לשכת עורכי הדין, ופתח משרד בהמפטון, קונטיקט.

בשנת 1921 הוא נשא לאישה את דיאנטה הובי (1800–1867) ולאחר מותה, נישא בשנית להלנה קורנליה ליכטפילד.<ref></ref>

=== קריירה פוליטית ===
קליבלנד החל את הקריירה הפוליטית שלו בשנת -1826 כאשר נבחר לראשונה לבית הנבחרים של קונטיקט. הוא שירת 8 שנים לא רצופות בין 1826 ל-1848. וגם 1826 עד 1829, 1832, 1835, 1836, 1838, 1847 ו 1848.

בשנת 1836 ו-1838 הוא שימש כיושב ראש הבית.

חזר לכהן בבית הנבחרים בשנים 1863 ו-1866. בתקופה שבין 1826 ל-1848 שימש קליבלנד כפרקליט מדינת קונטיקט (1832) ונציב הבנק הממלכתי (1838). בשנת 1842 נבחר קליבלנד כמושל קונטיקט והוא כיהן שתי קדנציות עד 1844.
בשנת 1848 נבחר קליבלנד בפעם הראשונה לבית הנבחרים של ארצות הברית. הוא כיהן שתי תקופות בבית עד 1853.

ב-1854 נוסדה המפלגה הרפובליקנית על ידי עורכי דין שפעלו נגד העבדות, קליבלנד תמך מלכתחילה במפלגה ונבחר כנציג ב-1856 ו-1860 לשתי הוועידות לאומיות של המפלגה.

בתקופת מלחמת האזרחים האמריקנית, קליבלנד היה חלק מ"קונגרס השלום", שהתקיים בוושינגטון. המטרה הייתה למצוא פתרונות חלופיים למלחמת האזרחים לפני שהתחילה.

קליבלנד נבחר שוב לבית הנבחרים בשנים 1863 ו-1866 ושימש כיו"ר התקופה הראשונה.

בשנת 1867, קליבלנד פרש מפעילות ציבורית. הוא עסק בתחומים חקלאיים כמשלח יד, והמשיך לעסוק בתחום המשפט עד לפטירתו ב -6 ביוני 1887.

=== פעילותו כבונה חופשי ===
קליבלנד הצטרף למסדר הבונים החופשים בשנת 1821 היה חבר בלשכת "כוכב המזרח" מספר 44 בווינדהאם, קונטיקט, ושימש שם במספר משרות.

הוא נקבר בבית הקברות South Cemetery בהמפטון, קונטיקט.<ref></ref>

== קישורים חיצוניים ==

* [https://bioguideretro.congress.gov/Home/MemberDetails?memIndex=C000511 פיץ' קליבנד, ביוגרפיות של הקונגרס האמריקני]
* [https://connecticuthistory.org/a-successful-lawyer-and-politician-who-never-went-to-college/ A Successful Lawyer and Politician Who Never Went to College]
* 

== הערות שוליים ==

קטגוריה:פוליטיקאים אמריקאים
קטגוריה:חברי המפלגה הדמוקרטית (ארצות הברית)
קטגוריה:מושלי קונטיקט
קטגוריה:מושלי מדינות ארצות הברית מהמפלגה הדמוקרטית
קטגוריה:אמריקאים חברי הבונים החופשיים
קטגוריה:אמריקאים שנולדו ב-1799
קטגוריה:אמריקאים שנפטרו ב-1877
מסע האלונקות (פסקול)

מסע האלונקות הוא פסקול מאת להקת ששת לסרט הישראלי "מסע אלונקות". השירים בפסקול חלקם של להקת ששת מתוך אלבומה, חוץ מהשיר "מסע האלונקות", שנכתב והולחן במיוחד לסרט. כלל השירים הולחנו ועובדו על ידי שם טוב לוי.

ב-2007 יצאה לאור מהדורה מיוחדת של האלבום של להקת ששת, ולה צורף דיסק הפסקול.

==רשימת רצועות==

בתקליט המקורי שירים 1–5 היו בצד א', שירים 6–8 היו בצד ב'

==משתתפים==
*מוזיקה ועיבודים: שם טוב לוי
*ביצוע: להקת ששת:
**יהודית רביץ: שירה וכלי הקשה
**עדי רנרט: קלידים ושירה
**שמוליק בודגוב: גיטרה, שירה
**שמוליק ארוך: גיטרה בס, שירה
**איקי לוי: תופים וכלי הקשה
*שם טוב לוי: חלילים ושירה
*מתי כספי: כלי הקשה
*אילן גרוניך: כינור
*זאב דיקוורט: סקסופון

הוקלט באולפני "טריטון"
*טומי פרידמן ולואי להב: טכנאי הקלטה
*חנניה בר: הפקה בפועל

קטגוריה:פסקולים מ-1977
קטגוריה:פסקולי סרטים
קטגוריה:אלבומים בעברית
קטגוריה:אלבומים שהוקלטו באולפני טריטון
קטגוריה:אלבומי רוק מתקדם
ופיק ספא

ופיק ספא (בערבית: وفيق صفا, תעתיק מדויק: ופיק צפא; נולד ב-1960) הוא איש ביטחון לבנוני ובכיר בארגון חזבאללה, המקורב למזכ"ל הארגון חסן נסראללה, ונשוי לאחותו. הוא משמש כראש מנגנון ביטחון הפנים המרכזי ומפקד היחידה לקשרי חוץ,<ref name=":0"></ref> ולעיתים מכונה "שר הביטחון" או "שר הפנים" של חזבאללה.<ref></ref><ref name=":1"></ref>

במסגרת תפקידו הנוכחי הוא אחראי על ביטחון הפנים בארגון ועל הקישור והתיאום בין שירותי הביטחון הלבנונים לחזבאללה, וכן עוסק מטעם הארגון בפרויקטים מיוחדים.<ref name=":2"></ref>

== ביוגרפיה ==
ספא נולד בלבנון בשנת 1960.<ref name=":1" />

בשנת 1984 הוא הצטרף לשורות ארגון חזבאללה וטיפס בסולם הדרגות.<ref name=":1" />

בשנת 1987 מזכ"ל הארגון חסן נסראללה מינה אותו לתפקיד ראש "ועדת הביטחון", שמאוחר יותר שונה שמה ל"יחידת הקישור והתיאום" של הארגון.<ref name=":1" />

על-פי גורמים אמריקנים, היה ספא מעורב ברצח רפיק אל-חרירי בפברואר 2005. כמו כן, הוא עמד בראש ועדת המשא ומתן עם ישראל בנושא חילופי השבויים בין שני הצדדים והיה מעורב בעסקת החזרת גופותיהם של אלדד רגב ואהוד גולדווסר.<ref name=":1" />

עלי מנטש, סוכן ישראלי שנתפס ב-25 באפריל 2009 בידי חזבאללה והועבר לחקירת כוחות הביטחון הלבנוניים, הואשם שנדרש לספק מידע אישי ומפורט על ספא בשנים שבהן החזיק הארגון בנעדרי צה"ל.<ref name=":0" />

ביולי 2019 ארצות הברית הטילה עליו סנקציות ביחד ביחד עם שני חברי פרלמנט מטעם חזבאללה.<ref name=":1" />

=== מעורבותו בפרשות שחיתות ===
ב-26 באפריל 2018 התפרסמו ידיעות כי ספא נעצר באשמת מעילה בסך של 350 מיליון דולר ובסחר בסמים ובהלבנת הון. מאוחר יותר הכחישו בני משפחתו את הידיעה ורשת אל-מיאדין דיווחה כי "ספא מכחיש את עובדת מעצרו".<ref name=":2" />

ב-18 באפריל 2020 שודרה תוכנית בערוץ הטלוויזיה "אלג'דיד" בלבנון, בה נטען כי לספא נדל"ן בהיקף של 30 דונם הרשומים על שמו בעיירה אלנמירייה במדינה וכי הוא גם מחזיק בכמה חברות מסחריות הרשומות על שם בנו.<ref name=":1" /> הפרסום עורר סערה ברשתות החברתיות במדינה וגולשים החלו לדרוש הסברים מחזבאללה על אודות התנהלותו של ספא.<ref name=":1" />

ידיעות אלו על פעילותו של ספא תרמו לתדמיתו השלילית של ארגון חזבאללה.<ref name=":1" />

== לקריאה נוספת ==
* [https://www.news1.co.il/Archive/0026-D-140727-00.html השחיתות של בכיר חזבאללה וופיק צפא], יוני בן-מנחם, News1 מחלקה ראשונה, 24 באפריל 2020

== הערות שוליים ==

קטגוריה:פעילי חזבאללה
קטגוריה:פוליטיקאים לבנונים
קטגוריה:לבנונים שנולדו ב-1960